A Tanács 741/67/EGK rendelete

(1967. október 24.)

az Európai Mezőgazdasági Orientációs és Garanciaalap Garanciarészlege által nyújtott támogatásról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a mezőgazdasági termékek egységes piacának megvalósításától számított, harmadik országokba történő kivitelre fizetendő egységes és kötelező visszatérítések rendszerének bevezetésével, amely 1967. július 1-jétől kezdődően széles körben létezett, a közös agrárpolitika finanszírozásáról szóló 25. rendelet [2] 3. cikkének (1) bekezdésében megállapított legalacsonyabb átlagos visszatérítésre vonatkozó kritérium a visszatérítések finanszírozására vonatkozóan a továbbiakban már nem érvényes;

mivel ennek a kritériumnak a megszüntetése szükségessé teszi az Európai Mezőgazdasági Orientációs és Garanciaalapból nyújtandó támogatások odaítélésének feltételeiről szóló, 1964. február 5-i 17/64/EGK tanácsi rendelet [3] 2. cikkében meghatározott, úgynevezett "alaptermék"-módszer alkalmazásának a megszüntetését; mivel azonban az említett rendelet 2., 3. és 4. cikkét továbbra is alkalmazni kell a tejtermékek közös árainak hatálybalépéséig az irányár elérése érdekében nyújtandó termelési támogatások költségeinek megtérítése tekintetében;

mivel jelenleg a tagállamok számára a Közösség a mezőgazdasági termékek piacának közös szervezésével kapcsolatban felmerülő kiadásait csak jelentős késedelemmel téríti meg; és mivel ezt a helyzetet időközi kifizetések teljesítésével orvosolni kell addig, amíg az 1964/65., 1965/66. és 1966/67. évi időszakok elszámolásait véglegesen le nem zárják;

mivel az 1967/68. és 1968/69. évi elszámolási időszakok tekintetében figyelembe kell venni a közös agrárpolitika finanszírozásáról szóló, 1966. július 26-i 130/66/EGK tanácsi rendelet [4] rendelkezéseit, valamint azokat a lépéseket, amelyek célja, hogy a kifizetések teljesítésére gyakrabban és a kiadásokat előidéző tagállami intézkedések végrehajtása után rövidebb időn belül kerüljön sor;

mivel az agrárpiacok kielégítő működésének a biztosítása érdekében ki kell tűzni a Bizottság időközi kifizetésekkel és az alapból nyújtandó támogatásokkal kapcsolatos határozatai meghozatalának végleges időpontjait,

ELFOGADTA EZT A RENDELETET:

1. cikk

"a) A harmadik országokba történő kivitelre fizetendő visszatérítések az egyes termékekre vonatkozó rendeletekben megállapított rendelkezésekkel összhangban: az 1966/67. évi elszámolási időszak végéig azonban az ilyen visszatérítéseket a nettó exportált mennyiség és a legalacsonyabb átlagos visszatérítést alkalmazó tagállam visszatérítési mértékének alapul vételével számítják ki."

2. cikk

Az 1967/68. évi elszámolási időszaktól kezdődően a 17/64/EGK rendelet 2., 3. és 4. cikkét a továbbiakban nem lehet alkalmazni. Az említett cikkeket azonban a közös árak hatálybalépéséig továbbra is alkalmazni kell az irányár elérése érdekében a tej és a tejtermékek piacának közös szervezése keretében nyújtandó termelési támogatások költségeinek megtérítése tekintetében.

3. cikk

"A tagállamok által a Bizottsághoz benyújtandó információt az Alap Bizottságával folytatott konzultációt követően a Bizottság határozza meg. Az információ az Alap Garanciarészlegének kiadásaira és a lefölözésekre vonatkozik, és a költségvetési irányszámok kidolgozása során alkalmazzák."

4. cikk

"(2) Mind az 1967/68., mind az 1968/69. évi elszámolási időszakra vonatkozóan a tagállamok benyújtják a Bizottságnak:

a) április 1-jéig az Alap Garanciarészlegére terhelhető kiadások tekintetében a folyó elszámolási időszak első felére szóló időközi kifizetés iránti kérelmet;

b) október 1-jéig az Alap Garanciarészlegére terhelhető kiadások tekintetében az előző elszámolási időszak második felére szóló időközi kifizetés iránti kérelmet;

c) a következő év február 1-jéig az Alap Garanciarészlegére terhelhető kiadásoknak a teljes előző elszámolási időszakra szóló visszatérítése iránti kérelmet.

(3) A (2) bekezdésben szereplő minden egyes kérelemhez nyilatkozatot kell mellékelni a vonatkozó időszak folyamán beszedett, a 130/66/EGK rendelet 11. cikke szerinti lefölözésekről.

(4) A (2) bekezdésben szereplő határidők a 26. cikkben megállapított eljárásnak megfelelően elhalaszthatók, ha megállapítást nyer, hogy az ilyen halasztás elengedhetetlen, és az időtartama az egy hónapot nem haladja meg.

(5) Az előző bekezdésben szereplő kérelmekben és nyilatkozatokban feltüntetendő információkat és az ehhez szükséges formanyomtatványokat a 26. cikkben megállapított eljárásnak megfelelően kell meghatározni."

5. cikk

"(1) Az 1964/65. évi elszámolási időszakra vonatkozóan a Bizottság határozatot hoz:

a) 1967. október 31-ig az Alapból fizetendő támogatásnak a becsült költségvetési kiadások 60 %-ával egyenlő időközi kifizetéséről;

b) 1968. december 15-ig a 9. cikk szerint benyújtott kérelmek alapján és az Alap Bizottságával folytatott konzultációt követően az Alap által odaítélendő támogatásról.

(2) Az 1965/66. évi elszámolási időszakra vonatkozóan a Bizottság határozatot hoz:

a) 1967. december 15-ig az Alapból fizetendő támogatásnak a becsült költségvetési kiadások 75 %-ával egyenlő időközi kifizetéséről;

b) 1968. december 15-ig a 9. cikk szerint benyújtott kérelmek alapján és az Alap Bizottságával folytatott konzultációt követően az Alap által odaítélendő támogatásról.

(3) Az 1966/67. évi elszámolási időszakra vonatkozóan a Bizottság határozatot hoz:

a) 1968. december 15-ig az Alapból fizetendő támogatásnak a becsült költségvetési kiadások 75 %-ával egyenlő időközi kifizetéséről;

b) 1969. december 15-ig a 9. cikk szerint benyújtott kérelmek alapján és az Alap Bizottságával folytatott konzultációt követően az Alap által odaítélendő támogatásról.

(4) Az 1967/68. évi elszámolási időszakra vonatkozóan a 9. cikk (2) bekezdése szerinti kérelmek alapján a Bizottság határozatot hoz:

a) 1968. június 30-ig, illetőleg 1968. december 15-ig az Alapból fizetendő támogatásnak az Alapra terhelhető kiadások 75 %-ával egyenlő időközi kifizetéséről a szóban forgó időszak első és második fele vonatkozásában;

b) 1969. október 31-ig az Alap Bizottságával folytatott konzultációt követően az Alap által odaítélendő támogatásról.

(5) Az 1968/69. évi elszámolási időszakra vonatkozóan a 9. cikk (2) bekezdése szerinti kérelmek alapján a Bizottság határozatot hoz:

a) 1969. június 30-ig, illetőleg 1969. december 15-ig az Alapból fizetendő támogatásnak az Alapra terhelhető kiadások 75 %-ával egyenlő időközi kifizetéséről a szóban forgó időszak első és második fele vonatkozásában;

b) 1970. október 31-ig az Alap Bizottságával folytatott konzultációt követően az Alap által odaítélendő támogatásról.

(6) Ha azonban a Bizottság úgy ítéli meg, hogy az e cikk (4) bekezdésének a) pontjában vagy (5) bekezdésének a) pontjában szereplő rendelkezések alkalmazása azt eredményezheti, hogy egy tagállamnak az Európai Mezőgazdasági Orientációs és Garanciaalap költségvetési rendelete 10. cikkének (1) bekezdése módosított szövegével [5] összhangban megnyitott számláján az elszámolási időszak lezárásakor a Bizottság által a rendelkezésére álló információk alapján készített becslésekkel ellentétes tartozás- vagy követelésegyenleg jelenik meg, a Bizottság a 26. cikkben megállapított eljárással összhangban határozatot hoz az érintett tagállam részére teljesítendő időközi kifizetés olyan összeggel történő növeléséről vagy csökkentéséről, amely szükséges ahhoz, hogy az ilyen kifizetést az érintett tagállam becsült hozzájárulásával tegye egyenlővé.

(7) Az e cikk (1)–(5) bekezdéseinek az alkalmazására vonatkozó részletes szabályokat szükség szerint a 26. cikkben megállapított eljárásnak megfelelően kell meghatározni."

6. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxemburgban, 1967. október 24-én.

a Tanács részéről

az elnök

K. Schiller

[1] HL 192., 1967.8.11., 8. o.

[2] HL 30., 1962.4.20., 991/62. o.

[3] HL 34., 1964.2.27., 586/64. o.

[4] HL 165., 1966.9.21., 2965/66. o.

[5] HL 258., 1967.10.25., 11. o.

--------------------------------------------------